Diari Oficial de la Generalitat Valenciana


Sumari del DOGV 3659, del 04-01-2000 (1999/10831)

Rotlle d'apel·lació número 211/1999. Cèdula de notificació.
-----------------------------------------------------------

### Dades del document

Número de DOGV
:   3659

Data del DOGV
:   04-01-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/10374


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 211/1999. Cèdula de notificació. [1999/Q10257]
  
La Secció Sisena de l'Audiència Provincial de València ha dictat, en el rotlle d'apel·lació número 211/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1.223
  
- Presidenta: Ana Pérez Tórtola
  
- Magistrats:
  
· Rafael Sempere Doménech
  
· Carolina Castillo Martínez
  
València, 8 de novembre de 1999
  
La Secció Sisena d'aquesta Audiència Provincial de València, sent-ne ponent el magistrat Rafael Sempere Doménech, ha vist les actuacions de judici executiu, promogudes davant el Jutjat de Primera Instància número 1 de Catarroja per la Caixa d'Estalvis de Catalunya contra Pedro Vila Chilet, SAL, el senyor Pedro Vila Femenía, la senyora Josefa Sánchez Ruiz, el senyor Pedro Vila Chilet, la senyora Julia Arbona Bou i el senyor Claudio Vila Verdeguer sobre reclamació de quantitat; pendents davant d'aquesta secció en virtut del recurs d'apel·lació interposat pel demandant, representat pel procurador Onofre Marmeneu Laguía i dirigit pel lletrat Vicente Atar Torro. L'apel·lat, el senyor Claudio Vila Verdeguer, representat pel procurador Carlos Francisco Díaz Marco i dirigit pel lletrat Carlos Puigcerver Asor, ha comparegut. No han comparegut els apel·lats, Pedro Vila Chilet, SAL, el senyor Pedro Vila Femenía, la senyora Josefa Sánchez Ruiz, el senyor Pedro Vila Chilet i la senyora Julia Arbona Bou.
  
Decisió
  
1. Estimem el recurs d'apel·lació formulat per la Caixa d'Estalvis de Catalunya.
  
2. Desestimem l'adhesió al recurs formulat pel senyor Claudio Vila Verdeguer.
  
3. Revoquem en part la sentència impugnada de data 19 d'octubre de 1998 del Jutjat de Primera Instància número 1 de Catarroja en l'únic sentit de deixar sense efecte la imposició de costes de primera instància a l'actora Caixa d'Estalvis de Catalunya, i cada part haurà de satisfer les causades a instància seua, i confirmem els altres extrems d'aquesta sentència.
  
4. No es fa imposició de les costes d'aquesta alçada corresponents al recurs d'apel·lació formulat per la Caixa d'Estalvis de Catalunya i s'imposen les costes d'aquesta alçada corresponents a l'adhesió al recurs a l'adherit, el senyor Claudio Vila Verdeguer.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.